钦定古今图书集成/明伦汇编/官常典/第127卷 > 孟诜
## 钦定古今图书集成/明伦汇编/官常典/第127卷 > 孟诜

按《唐书》本传：“诜，汝州梁人。擢进士第，累迁凤阁舍人。
他日至刘袆之家，见赐金曰：‘此药金也，烧之火有五
色气。试之验’。”武后闻，不悦，出为台州司马，频迁春官
侍郎。相王召为侍读，拜同州刺史。神龙初，致仕，居伊
阳山，治方药。睿宗召，将用之，以老固辞，赐物百段，诏
河南春秋给羊酒糜粥。尹毕构以诜有古人风，名所
居为子平里。开元初卒，年九十三。诜居官颇刻敛，然
以治称。其闲居尝语人曰：“养性者善言不可离口，善
药不可离手。”当时传其当。